kardosdrur/scandi-wiki huggingface dataset:
Johan Schrøder (erhvervsmand)

Johan Schrøder (født 5. maj 1940 i Hellerup, død 5. april 2019 i Klampenborg, Taarbæk) var en dansk civilingeniør, erhvervsmand og godsejer.

Radiometer 
Han var søn af direktør, civilingeniør Carl Schrøder og hustru Lise f. Briem Ottar. Schrøder blev student fra Ordrup Gymnasium 1959 og civilingeniør 1968 fra Danmarks Tekniske Højskole. Indtil 1971 arbejdede Schrøder på Institut for Matematisk Statistik og Operationsanalyse på DTU.

Han var ejer af og direktør for Radiometer, som faderen havde været medgrundlægger af. I 1970 blev Johan Schrøder medlem af bestyrelsen og blev i 1973 administrerende direktør og koncerndirektør for Radiometer. I 1984 overtog Schrøder den bestemmende indflydelse i Radiometer, som 2004 blev solgt til den amerikanske koncern Danaher. Samtidig afgav Schrøder sine poster i virksomheden.

Wejra-sagen 

I 1968 blev Johan Schrøder medlem af bestyrelsen for maskin- og våbenfabrikken Wejra, og han avancerede til adm. direktør 1971, men forlod posten 1973, da han blev leder af Radiometer. I 1975 solgte Schrøder Wejra til den israelske våbenhandler Shlomo Zabludowicz via den danske stråmand Poul Bilgart. Det var ulovligt, da udenlandske magter eller individer ikke måtte eje danske våbenfabrikker.

Schrøder blev den 12. marts 1980 idømt en otte måneders betinget fængselsdom for skattesvig og overtrædelse af krigsmaterielloven i Frederiksberg Birkeret i sagen om salget af våbenfabrikken Wejra.

Det er senere kommet frem, at Blekingegadebanden overvågede både Wejra og fabrikkens ledelse herunder Johan Schrøder på grund af fabrikkens kontakter til Israel. Oplysningerne om fabrikkens direktører og bestyrelsesmedlemmer blev føjet til bandens såkaldte "Z-file" over zionistisk virksomhed og videregivet til Folkefronten til Palæstinas Befrielse.

Senere virke 
Radiometer og hans senere kapitalfond Axcel, hvor han var bestyrelsesformand, gjorde Schrøder til en af de rigeste i Danmark.

Han var 2001-05 formand for Dansk Industri og 1999-2008 formand for Verdensnaturfonden (WWF) i Danmark. Han var også bestyrelsesformand i Rockwool International. Schrøder var generalkonsul for New Zealand og blev 2004 Ridder af 1. grad af Dannebrogordenen.

I 2000 købte Schrøder Aggersvold, som han gennemrestaurerede og indrettede med moderne hestefaciliteter.

Han blev gift 1. gang 1964 (ægteskabet opløst 1981) med arkitekt Susanne Jane Black-Petersen, datter af arkitekt Mogens Black-Petersen, som tegnede Radiometers hovedsæde. 2. gang ægtede han 6. august 1983 (ægteskabet opløst) Mette Boisen (født 31. maj 1960), datter af værkfører Johannes Thomsen Boisen og hustru Edith Anne-Mane f. Hedelund. 3. gang ægtede han Marianne Nørgaard, nu Marianne Nørgaard Schrøder.

Referencer

Eksterne henvisninger 
 
 Den Store Danske
 Virk-info.dk

Erhvervsfolk fra Danmark
Ingeniører fra Danmark
Personer fra Hellerup
Personer i Kraks Blå Bog (afdøde)
Riddere af 1. grad af Dannebrog
Godsejere fra Danmark
Foreningsformænd fra Danmark
Ansatte ved Danmarks Tekniske Universitet
Studenter fra Ordrup Gymnasium
Lægevikar

En lægevikar er et alternativ til en fastansat læge, hvis en sundhedsinstitution i perioder har behov for erstatning ved sygdom eller vakancer. Lægevikarer kan også benyttes ved behov for nye eller supplerende kompetencer i organisationen under spidsbelastning, såsom et periodevis øget pres på ventelisterne.

Lægevikarer tilbydes ofte højere løn end fastansatte læger, hvilket indebærer øget personaleomkostninger for sundhedsinstitutionerne og dermed regionerne/kommunerne. I modsætning hertil skal dog ses, at sundhedsinstitutionerne ikke samtidig betaler for en lægevikars pensionsordning, forsikringer eller efteruddannelse. I tilgift hertil giver lægevikarer ofte større fleksibilitet når institutionens behov for lægehjælp er størst, ligesom det er hurtigere, nemmere og billigere for sundhedsinstitutionerne at opsige samarbejdet med en lægevikar end det er tilfældet med en fastansat læge.    

En lægevikar er ansat via et vikarbureau som ofte har en rammeaftale med en region og herunder en given sundhedsinstitution. Lægevikaren bliver hermed udstationeret af bureauet til den pågældende sundhedsinstitution i en prædefineret periode.

Referencer 

Læger
Stillingsbetegnelser
Hugo Liisberg

Carl Hugo Liisberg (født 23. juli 1896 i København, død 12. april 1958 i Hillerød) var en dansk billedhugger. Hugo Liisberg var søn af porcelænsmaleren Carl Frederik Liisberg og Selma Amalia Möllenborg, gift med Inger Paulsen datter af maleren Julius Paulsen og Esther Lange.

Hugo Liisberg arbejdede fortrinsvis med dyreskulpturer. Sansen for denne specielle type havde han fra sin far, der arbejdede for Den kongelige Porcelainsfabrik. Tidligt begyndte han selv at modellere, bl.a. i Zoologisk Have. Han var et kort stykke tid i forbindelse med Kai Nielsen, med kunstnergrupperne Grønningen og Fynboerne. I 1920 besøgte han Antoine Bourdelles skole i Paris, samtidig med at han studerede på museerne her og senere også i Italien. Han mestrede ikke kun en stor form som eksempelvis Ørnebrønden i Silkeborg, men også det lille format, som i de glaserede stentøjsarbejder, han havde fremstillet siden 1930 i samarbejde med Nathalie Krebs.

Kilde 
 

Billedhuggere fra Danmark
Personer fra København
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Hugo
Sekundærrute 401

Sekundærrute 401 er en rutenummereret landevej i Sønderjylland.

Landevejen starter ved Sønderborgmotorvejen nord for Dybbøl og slutter ved primærrute 11 syd for Skærbæk. Ruten er ca. 79 km lang, hvoraf de østligste 40 km tidligere var primærrute 8 indtil åbningen af Sønderborgmotorvejen den 31. marts 2012. Ruten er mest trafikeret på stykket mellem Dybbøl og Rinkenæs, hvor årsdøgnstrafikken i 2008 lå på 11.400. Igennem Egernsund og over Egernsundbroen er vejen dobbeltsporet.

401
EaggerStunn

EaggerStunn var en dansk reggae/dancehall duo, bestående af Eagger (Dwayne McFarlane) og Stunn Gunn (Kristoffer Sjelberg), der blev grundlagt i 2008.

Stunn Gunn blev ansat i 2005 som trommeslager for Bikstok Røgsystem, som Eaggerman allerede var en del af. Et venskab udviklede sig hurtigt mellem de to reggae-entusiaster og et samarbejde begyndte at tage form. Planen var at give den danske reggae scene, et dansksproget alternativ til til musikgenren dancehall. Det blev til musik med hardcore reggae med tunge jamaicanske rytmer og elektronisk produktion, hvor teksterne er fyldt med deres meninger om samfundet. Den første (uofficielle) single fra EaggerStunn 'Morder Dem', blev udgivet i 2008. Singlen 'Kugledans' kom ud i 2012 og var forløberen til debutalbummet Armagedion, udgivet på Fake Diamond Record. Den blev meget populær og solgte guld. 11 Jun 2012 var dagen, hvor deres debutalbum udkom, og allerede samme dag ramte albummet nr. 1 på iTunes.

Diskografi

Singler

Albums

Referencer

Eksterne henvisninger 
 

Musikgrupper fra Danmark
Musikgrupper fra 2008
Musikgrupper opløst i 2017
Piratjagt

Piratjagt er en dansk dokumentarserie på 6 afsnit produceret af Metronome Productions, som blev vist på TV3+. Serien følger det danske krigsskib Absalon i kampen mod pirater ved Afrikas Horn. Serien har især fokus på skibets kommandørkaptajn, Carsten Fjord-Larsen, i hans arbejde og overvejelser på skibet.

Kilder 
 
 Information om "Piratjagt" på TV3.dk 

Dokumentarserier fra Danmark
Danske tv-serier fra 2010'erne
TV3-serier
Politistationen

Politistationen er en dansk dokumentarserie på i alt 47 afsnit fordelt på fire sæsoner, alle vist på TV3+. Serien følger politiets arbejde i forskellige danske byer, blandt andet Roskilde, København, Aalborg og Nuuk.

Referencer

Eksterne henvisninger 
 
Dokumentarserier fra Danmark
Danske tv-serier fra 2000'erne
Danske tv-serier fra 2010'erne
TV3-serier
Badstuen (Odense)

Badstuen blev opført i 1923 som en offentlig badeanstalt i Odense. I første halvdel af det 20. århundrede var det de færreste, der ejede en form for bad. Derved var Badstuen en stor attraktion for mange mennesker i Odense. I 1967 lukkede Badstuen, og stedet blev lavet om til et fritidscenter, der åbnede i 1971, og efterhånden udviklede centeret sig til et kulturhus med mange forskellige aktiviteter.
I forbindelse med at Odense Kommune ønskede at sælge bygningen i 2005, var der interesse fra to parter, der henholdsvis ønskede at indrette bygningen til international skole og konferencehotel. 2008 blev Badstuen opkøbt af Henriette Hørlücks Skole, hvis bygninger ligger ved siden af. Badstuen fik i 2011 en international afdeling, med støtte fra A.P. Møller og Hustru Chastine Mc-Kinney Møllers Fond til almene Formaal på 3,3 millioner kr.

Bygningen er tegnet af den lokale arkitekt Hjalmar Kjær og V. Møller Jørgensen.

Referencer 

Bygninger, konstruktioner og anlæg i Odense
Badeanstalter
Etableret i 1923
Kongesang

En Kongesang bliver sunget eller spillet, når kongen (eller, i nogle tilfælde, et medlem af den kongelige familie) er til stede. Den civile hymne høres på passende tidspunkter, hvor kongen ikke selv er til stede. Den kongelige hymne kan også udføres uden kongelige til stede ved fejringen af kongelige begivenheder såsom monarkens fødselsdag.

Lande med en kongesang er:

Monarki
Paradise Hotel Reunion (2012)

Paradise Hotel Reunion er en specialsæson af Paradise Hotel, hvor nogen af de tidligere spillere skal dyste om at få titlen som den Ultimative Paradiso.

 Vært: Rikke Göransson
 Paradise After Dark vært: Rikke Göransson
 Vinder: Frederik (250.000 kr.)
 Finalister: Michael (0 kr.) og Jeanette (0 kr.)
 Jury: Daniella, Türker, Myriam, Line, Rasmus, Regitze, Daghan, Pernille, Samanta og Julie
 Titelmelodi: Le Kid – Human Behaviour
 Antal afsnit: 20
 Antal deltagere: 20

Deltagere i Paradise Hotel Reunion

Referencer

Eksterne henvisninger 
 Paradise Hotel på TV3s hjemmeside 

Sæsoner af Paradise Hotel (Danmark)
Skjersholmane-Valevåg Færge

Skjersholmane-Valevåg var en færgeforbindelse i Norge mellem Skjersholmane, Stord og Valevåg, Sveio. Færgetrafik over Bømlafjorden gik oprindeligt mellem Leirvik på Stord, Valevåg på Sveio og Mosterhamn på øen Bømlo. Den første færge, som blev brugt på ruten, var MF Hildur. Efter at Hardangerske Sundhordlandske Dampskibsselskab fik ruten, blev færgen MF Tysnes sat i trafik. Norske offentlige Vejvæsen fik ansvaret for ruten i 1970-erne og stod for opførelsen af nye kajer. Færgerne anløb stadig Leirvik, men anløbet blev i 1983 flyttet til Skjersholmane, hvor en kaj med plads til to færger blev konstrueret. Afgang fra Skjersholmane og Valevåg var hvert 30. minut. De sidste færger, som trafikerede strækningen, var færgerne MF Bjørnefjord og MF Hordaland. Førstnevnte færge havede en kapacitet på 120 biler og 500 passagerer. Færgetrafiken blev afsluttet 27. december 2000, da Bømlafjordtunnelen, en del af trekantsambandet, blev åbnet.

Tidligere færgeruter i Norge
Stord
C.F. Liisberg

Carl Frederik Liisberg (15. maj 1860 i Aarhus – 19. april 1909 på Frederiksberg) var en dansk billedhugger og porcelænsmaler. Han var far til Hugo Liisberg.

Liisberg var en af Arnold Krogs første medarbejdere på Den kongelige Porcelænsfabrik. Han var medvirkende til, at fabrikken og dansk porcelænskunst fik en opblomstring. Han udførte figurmontagen til et rigt udsmykket musselmalet spisestel af Arnold Krog, men modellerede også skulpturer til underglasurprocelæn, bl.a. en isbjørn, der sidder på bagbenene. Liisberg havde stor andel i den opblomstring, den naturalistiske statuettekunst fik i det danske porcelæn. 

Han er begravet på Vestre Kirkegård.

Kilde 
 

Billedhuggere fra Danmark
Personer fra Aarhus
Danskere i 1800-tallet
Danskere i 1900-tallet
Malere fra Danmark
Porcelænsmalere
Personer i Dansk Biografisk Leksikon
C.F.
Ivan Rasmussen

Ivan Rasmussen er en tidligere dansk politiker, der var borgmester i Karup Kommune fra 1994 til 1997, valgt for Venstre.

Rasmussen var ved kommunalvalget i november 1993 Venstres borgmesterkandidat i Karup Kommune. Efter en samlet valgsejr til de borgerlige partier blev Ivan Rasmussen kommunens nye borgmester, og han 1. januar 2004 afløste socialdemokraten Kjeld Merstrand. 

I løbet af de tre første år på borgmesterposten opstod der flere gnidninger imellem Ivan Rasmussen og partifællerne fra Venstre. Ved kommunalvalget i 1997 kunne partiet ikke blive enige om at genopstille Rasmussen som borgmesterkandidat, og man valgte derfor at opstille Svend Jørgensen som ligestillet. Efter valget fortalte Dansk Folkepartis spidskandidat Christian H. Hansen, at partiet ikke kunne støtte Rasmussen som borgmester, og man indgik derfor konstitueringsaftale med Svend Jørgensen, som blev ny borgmester.

Ivan Rasmussen var ikke tilfreds med at hans eget parti havde vraget ham som borgmester, og han modarbejdede derfor den indgåede aftale imellem Venstre og resten af byrådet. Dette medførte at Venstres lokale partiforening i januar 1998 valgte at ekskludere ham fra partiet. Ivan Rasmussen fortsatte der efter i byrådet som løsgænger, inden han forlod politik ved valget i 2001. Rasmussen har i mange år drevet landbrug få kilometer fra Karup.

Kilder 

Personer fra Karup
Borgmestre fra Venstre
Landmænd fra Danmark
Tjek fødselsår
Trackshittaz

Trackshittaz er et østrigsk band. De repræsenterede Østrig i Eurovision Song Contest 2012.

Eksterne henvisninger 

 Official website 

Sangere fra Østrig
Musikgrupper fra Østrig
Musikgrupper fra 2010
Østrigs Eurovision Song Contest-deltagere
Deltagere ved Eurovision Song Contest 2012
Lafia

Lafia er hovedstad i den nigerianske delstat Nassarawa beliggende i den centrale del af landet. Den har anslået 68.679 indbyggere (2012).

Lafia, der tidligere hed Lafia-Bere-Bere, hørte i det 19. århundrede til Hausariget. Den blev i 1882 besøgt af den tyske afrikaforsker Robert Flegel og havde da omkring 15.000 indbyggere  Under Mohamman Agwe, der regerede fra 1881 til 1903, udviklede Lafias marked til det vigtigste i Benuedalen med en handelsrute til byen Loko, der ligger 90 km mod sydvest. I dag er Lafia forbundet med Port Harcourt med en smalsporet jernbane. Byen har en fodboldklub, Nasarawa United i Nigerias første division.

Lafia og dens omgivelser udgør et af de 13 Local Government Areas (LGA) i delstaten Nassarawa med et areal på 2756.44 km². Ved den forrige folketælling i 1991 havde LGAet 240.656 og en befolkningstæthed på 87 indb/km². I selve byen var der da 79.387 indbyggere.

Eksterne kilder og henvisninger 

Byer i Nigeria
Adobe Dreamweaver

Adobe Dreamweaver er et softwareprogram, som oprindeligt blev udviklet af Macromedia under navnet Dreamweaver. Macromedia er sidenhen blevet opkøbt af Adobe som har valgt at fortsat bruge navnet Dreamweaver. Det bliver brugt til hjemmesideprogrammering. Denne programtype bliver også kaldt en editor, da den hjælper med at ændre noget, eller tillader dig at tilføje noget (i dette tilfælde hjemmesideprogrammering) til dokumentet. Adobe Dreamweaver kan fås til både Microsoft Windows og Mac.

Funktioner og indhold 

Den indeholder et Design view, Split view og et Source view:
 Design view gør, at man kan se den hjemmeside, som man er i gang med at lave (dog kan der godt være nogle visningsfejl en gang imellem).
 Split view gør, at man har både en blanding af Design view og Source view.
 Source view gør, så man kan se ens kildekode, med andre ord, så kan man se den kode, som man har skrevet eller er blevet genereret til den hjemmeside man er i gang med at lave.

Ekstern henvisning 

 Adobe Dreamweaver's officielle hjemmeside

Software fra Adobe Systems
HTML-editorer
Københavns Len

Københavns Len var et len på Sjælland knyttet til Københavns Slot. Det bestod af Smørum, Ølstykke og Sokkelund Herred og til at begynde med også Stevns Herred.

I 1661 blev lenet omdannet til Københavns Amt.

Lensmænd 
 ...1429... Eske Jensen Brock
 ...1455... Johan Oxe
 1510-1514 Eske Bille
 1514-1517 Torben Oxe
 1517-1519 Jacob Tidemand
 1519-1520 Roluf Madsen van Leveren
 1520-1522 Hans Mikkelsen
 1522-1523 Henrik Gøye
 1525-1525 Movritz Jepsen Sparre
 1525-1534 Johan Jørgensen Urne
 1535-1536 Gabriel Gyldenstjerne
 1536-1538 Iver Krabbe
 1538-1556 Peder Godske
 1556-1560 Poul Huitfeldt
 1560-1561 Mogens Gyldenstjerne
 1561-1562 Herluf Trolle
 1562-1564 Frans Brockenhuus
 1564-1566 Jens Trudsen Ulfstand
 1566-1572 Bjørn Andersen
 1572-1575 Morten Venstermand
 1575-1585 Christen Vind
 1585-1585 Christoffer Rosengaard
 1588-1595 Ditlev Holck
 1595-1597 Carl Bryske
 1597-1599 Børge Trolle
 1599-1602 Knud Rud
 1602-1608 Laurids Ebbesen Udsen
 1608-1614 Jørgen Kaas
 1614-1615 Christian Friis
 1615-1620 Cai Rantzau
 1620-1624 Christian Friis
 1624-1629 Mogens Kaas
 1629-1632 Mogens Sehested
 1632-1634 Joachim Beck
 1634-1641 Niels Trolle
 1641-1646 Niels Vind
 1646-1651 Oluf Brockenhuus
 1651-1655 Axel Urup
 1655-1658 Frans Brockenhuus
 1658-1661 Kristoffer von Körbitz

Len i Danmark
Det Schouboeske Institut

Det Schouboeske Institut var en lærd skole (gymnasium) i København, oprettet 3. februar 1794 i Ny Adelgade 185 af Frederik Christian Schouboe (1766–1829) som skole med "preliminair-classe". 1798 blev det udvidet med afdeling, der fører til eksamen artium og en afdeling for "ustuderende" (dvs. handels- og militærfolk) og pensionat. 1799 flyttede Instituttet til nr 142 på hjørnet af tugthusporten og Store Helliggejststræde. Det var kendt for sit høje stade og blev endda søgt af folk fra udlandet. I 1814 blev det nedlagt på grund af vigende søgning, men i 1824 oprettede Schouboe atter et institut, som dog heller ikke fik succes som tidligere.

I årene 1808-11 var N.F.S. Grundtvig tilknyttet som lærer i historie og geografi. 1808-10 var Anders Faaborg Mülertz lærer ved skolen.

Kendte studenter 
 1794: Franz Nachtegall
 1803: Carl Valentin Falsen
 1803: Einar Reventlow (men privat dimitteret?)
 1804: Ole Bang
 1804: Anders Faaborg Mülertz (også lærer ved skolen)
 1804: Georg Gerson
 1807: Christian Rothe
 1808: Carsten Hauch
 1808: Georg Zinck
 1809: Frederik Vilhelm Casper Benzon
 1812: Hans Helmuth Lüttichau
 1813: Christian Wilster
 Christian Carl Paludan (kun elev 1801-04?)
 Frederik August Paludan (kun elev 1801-04?)
 Mathias Lüttichau (kun elev til 1803?)
 Julius Ferdinand Paludan (kun elev 1804-08)
 Peter Vilhelm Jacobsen (kun elev)
 Christen Thaarup (kun elev)

Litteratur 
 F.C. Schouboe: Udsigt over det Schouboeske Opdragelses-Institut, 1799.
 Frederik Nygaard: Det Schouboeske Institut og N.F.S. Grundtvigs Lærervirksomhed sammesteds, 1880.
 Einar Sigmund: En Karakterbog fra Det Schouboeske Institut fra aar 1800'', 1918.

Kilder 
 Litteraturpriser.dk 

Etableret i 1794
Ophørt i 1814
Nedlagte gymnasier i Danmark
Uddannelsesinstitutioner i København
PDC

PDC har flere betydninger:
 Personal Digital Cellular
 Professional Darts Corporation – en professional darts organisation.
 Professional Developers Conference – en Microsoft konference for software udviklere.
Mobilt bredbånd

Mobilt bredbånd er et markedsføringsterm for trådløs internetadgang gennem et bærbart modem, mobiltelefon, USB trådløst modem – eller andre mobile enheder.

Mobilt bredbånd tog fart i 2010, hvor salget af mobilt bredbånd tog sig en eksplosiv vækst. Samtidig slog mobilt bredbånd rekorden for hurtigst sælgende telefonprodukt i nyere tid.

Der findes i Danmark to forskellige typer mobilt bredbånd teknologi. Det ældre, men mest udbredte 3G teknologi og det nyere 4G.
Forskellen på de to teknologier er primært pinghastighed samt download -og upload hastighed.
4G dækker i 2012 kun 140 byer i Danmark, men der udvides hver måned med bedre dækning.

TDC købte i august 2012 licenser med dækningskrav af erhvervsstyrelsen, hvilket betyder, at der i løbet af 2013 vil komme markant forbedret dækning i Danmark på 4G området.

Serviceudbydere 
Der er konkurrerende mobil bredbåndsudbydere i mange lande.

Europa 
 Belgiske udbydere:
 ClearWire
 Proximus
 Mobistar
 BASE
 Bulgarske udbydere:
 Mobiltel
 Globul
 Vivacom
 Tjekkiske udbydere:
 Telefonica O2
 T-Mobile
 Vodafone
 Danske udbydere:
 TDC
 Telia
 Telenor
 3
 Yousee
 CBB
 Oister
 TELMORE
 Call me
 Finske udbydere:
 DNA Oy
 Elisa Oyj
 Saunalahti
 Sonera
 Vodafone
 Tyske udbydere:
 T-Mobile
 Vodafone
 E-Plus
 O2 plc
 Irske udbydere:
 O2 (Ireland)
 Vodafone Ireland
 3 (teleselskab)
 Meteor (teleselskab)
 Portugisiske udbydere:
 TMN
 Vodafone
 Optimus
 Meo, Sapo, ZON såvel som MVNOs anvender de ovennævnte netudbydere.
 Zapp (Portuguese branch)
 Slovakiske udbydere:
 Orange (teleselskab)
 Telefonica O2
 T-Mobile
 Spanske udbydere:
 Movistar
 Vodafone
 Orange (brand)
 Yoigo
 Svenske udbydere:
 3 (teleselskab)
 Telenor
 Tele2
 Telia
 Britiske udbydere:
 T-Mobile
 Vodafone
 O2 plc
 Orange SA
 3 (teleselskab)
 Talkmobile (MVNO) Talkmobile anvender Vodafone nettet
 United Kingdom Ofcom
 Simplifydigital

Kilder/referencer 

http://mobiltbredbånd.dk - Informationer og guides om mobilt bredbånd

Bredbånd
Digital mobiltelefoni
MF Hordaland

MF Hordaland er en bilfærge bygget i 1979 af Stord Verft A/S, Stord, Norge. Færgen blev brugt på ruten Halhjem-Sandvikvåg fra 1979 til 1996. 

Fra 1997-2000 gik MF Hordaland som færge 2 på Skjersholmane-Valevåg. Fra 2000-2002 blev færgen sat i trafik på ruten hjem – Våge – Bruntveit. I år 2002 blev færgen brugt som reservefærge på ruten Molde-Vestnes. Fra 2003 bliver færgen brugt på ruten Skjersholmane – Ranavik – Sunde fren til 2008. I 2007 er færgen i trafik på ruten Bruravik-Brimnes. 03.2008 – 12.2010 trafikerer færgen Skjersholmane – Ranavik før færgen 01. – 12.2011 bliver brugt på forbindelsen Jektevik – Nord-Huglo – Hodnanes. Fra 2012 går færgen på ruten mellem Gjermundshamn-Varaldsøy-Årsnes.

Hordaland
Hordaland
Vintmølle Sø

Vintmølle Sø er en lille privatejet sø beliggende syd for Viborg. Søen er opstemmet i sydenden, ved vandmøllen Vintmølle, hvorfra den har afløb mod Vedsø, ca. en kilometer mod syd; tilløbet Koldbækken havde oprindelig udløb i Vedsø, men blev omlagt i 1500-tallet, for at skaffe vand til møllen.
Søens opland består af både bebyggede områder, skov og landbrugsarealer. Der har tidligere været en del fiskeri i søen af ål, gedde, brasen, aborre, skalle og sude.

Vintmølle Sø ligger i en tunneldal, der går fra Mariager Fjord til Hald Sø, via Rødding Sø, Loldrup Sø og Viborgsøerne

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 
 Om Vintmølle Sø på Viborg Kommunes websted.

Søer i Viborg Kommune